 Guddoomiye-ku-xigeenka koowaad ee golaha wakiillada Md Baashe Maxamed Faarax oo ugu horrayn halkaas ka hadlay, ayaa isagu faahfaahiyey shaqada guddidan loo igmaday iyo sida ay wax usoo baadhi doonaan, Dhibka ugu weyn ee doorashada inaga haystaa waa muranka ka taagan saami-qaybsiga, xeerkii horena ku meel gaadh buu ahaa, gobollo badan baana muran ka taagan yahay, waxana aanu ku baaqnay in talo qaran laga yeesho oo gobollada dalka oo dhan lasoo maro wixii ay keenaana talo dambe oo guud la iskugu yimaaddo, iyadoo xisbiyada qarankuna goaanka ugu weyn ee dhinaca saamiga yeelan doonaan. 